**Ivana Amić, Ivan Crnković, Suzana Ivanišević, Helena Karić, Ana- Marija Klobučar, Marinela Kujundžić, Lorena Lulić, Lorena Škrbina, Antonio Šnajdar, Ivana Štimac, Ivan Zafirov**



*Mali zavičajni rječnik*

***P****redgovor*

***P****red Vama je Mali zavičajni rječnik čiji su autori učenici 4. razreda Osnovne škole Perušić. U njemu se nalaze najčešće korištene riječi perušićkog govornog područja.*

*Učenici su tijekom 2016./17.g. svakodnevno prikupljali riječi iz razgovora svojih roditelja, baka i djedova.*

*Svrha rječnika je osvijestiti važnost i očuvanje zavičajnog identiteta, kao i ne dopustiti riječima da padnu u zaborav.*

*Učiteljica Josipa Jurčić*

*A*

*Ajam - konjska oprema*

*Ajduk - lopov*

*Alje - odjeća*

*B*

*Basa - svježi sir*

*Baška - posebno*

*Bašta - vrt*

*Berma - krizma*

*Biljac - vuneni pokrivač*

*Birka - ovca*

*Blago - stoka*

*Briktaš - novčanik*

*Bronza - zvono*

*Brnja - njuška*

*Burica - muzilica*

*C*

*Cidiljka - cjedilo*

*Civ - cijev*

*Coklje - pletene papuče s gumom*

*Cukar - šećer*

*Cukrica- bombon*

*Cunje - krpe*

*Cveba - suho grožđe*

*Č*

*Čelenka - glava*

*Čeljad - ljudi*

*Ć*

*Ćaća - tata*

*Ćale - naočale*

*D*

*Demižon - opletena staklena boca*

*Did - djed*

*Ditelina - djetelina*

*Divan - razgovor*

*Drob - trbuh*

*Durati - trpjeti*

*Dž*

*Dželadija - hladetina*

*Džezva - posuda za kuhanje kave*

*Đ*

*Đeram - bunar*

*Đikati - skakati*

*Đubar - stajski gnoj*

*E*

*Edva- jedva, teško*

*Escajg - jedeći pribor*

*F*

*Fala - hvala*

*Falinga - nedostatak*

*Fenjer - svjetiljka*

*Firanga - zavjesa*

*Frižder - hladnjak*

*G*

*Gajba - kavez*

*Ganak - balkon*

*Germa - kvasac*

*Grij - grijeh*

*Grintati - zanovijetati*

*H*

*Hidrofor – uređaj kojima se dovodi voda iz bunara*

*I*

*Iskati - tražiti*

*J*

*Jarak – žljebasta iskopana ili izorana udubina u zemlji*

*Jope - opet*

*K*

*Kaiš - remen*

*Kantriga - stolica*

*Kaca - velika posuda*

*Kapula - crveni luk*

*Kijati - jako padati (snijeg)*

*Kolnica - garaža*

*Košunel - jastuk*

*Kožun - prsluk*

*Kredenac - kuhinjski vitrina*

*Kuvarija - kuhinja*

*L*

*Lavor - posuda za umivanje*

*Laterna - svjetiljka*

*Lj*

*Ljudikati – vedro i zabavno pričati u društvu*

*M*

*Meja - međa*

*Merlin - mrkva*

*Metiljav - slabog zdravlja*

*Mijur - mjehur*

*Minulo - prošlo*

*Mišafln - lopatica za smeće*

*Mizerija - bijeda*

*Mrkati - ploditi ovcu*

*Mukte - besplatno*

*Mulac - dijete bez oca*

*N*

Naramak - količina koja se može nositi na ruci

*Noseća - trudna*

*Nožice - škare*

*Nude - daj*

*Nj*

*Njiriti -dugo zuriti u nešto*

*Njoriti - roniti*

*O*

*Očale - naočale*

*Ofirati - koketirati*

*Oliti se - praviti se važan*

*Opanci - gumene cipele*

*Oraj - orah*

*P*

*Padela - posuda*

*Paljak -* velika žlica s polukuglastim dijelom za zahvaćanje iz lonca i raspoređivanje tekuće i žitke hrane;

*Pare - novci*

*Patent - zatvarač na hlačama*

*Plafon - strop*

*Pecara - ljetna kuhinja*

*Pendžer - prozor*

*Perina - gornji dio posteljine, pokrivač napunjen perjem*

*Peškir - ručnik*

*Pladanj - tanjur*

*Plot - pletena ograda*

*Pinjur - vilica*

*Pipa - slavina*

*Pod - tavan*

*Podase - ispod sebe*

*R*

*Rećina / Rinčica - naušnica*

*Rpa - hrpa*

*S*

*Sić - limena kanta*

*Smetnuti - zaboraviti*

*Suklene - pletene*

*Sukljati -snažno izlaziti, izbijati ( dim)*

*Š*

*Škaf - plastična posuda*

*Škale - ljestve*

*Špiglo - ogledalo*

*Šparket - štednjak*

*Štala - staja*

*Štek - štok*

*Štoklin - stolac bez naslona*

*Štraca - krpa*

*Štruca - s*vaki pojedinačni kruh

*Šuver - pluteni čep*

*T*

*Tisto - tijesto*

*Trumba - dio peći za pečenje*

*Tuteka - ovdje, ondje*

*U*

*Ular - dio konjske opreme*

*Utaman - uzalud*

*V*

*Vabiti - zvati nekoga*

*Varenika - mlijeko*

*Vekerica - budilica*

*Viška - vještica*

*Vitrina - stakleni ormar*

*Veš - rublje*

*Vrilo - izvor*

*Z*

*Zaslan - pregača*

*Zera - malo*

*Zobati - jesti zrnato*

*Ž*

*Žlib - oluk, žlijeb*

*Žuk - gorak*